סקירת שינויים באמצעות 'מעקב אחר סימונים' - Visio
סקירת שינויים באמצעות 'מעקב אחר סימונים'
באפשרותך להשתמש בתכונה מעקב אחר סימונים בכרטיסיה סקירה ב- Visio כדי להציע ולהציג בקלות שינויים מוצעים בציור.
הפעלה או הפסקה של מעקב אחר סימונים
הצגה או הסתרה של סימון
בעת הפעלת מעקב אחר סימונים, מתבצע מעקב אחר צורות, צורות דיו או הערות שנוספו על-ידך או על-ידי הבודקים שלך בשכבות-על נפרדות של סימון מבלי לשנות את הציור המקורי. כפי שמוצג באיור הבא, לכל אדם מוקצים באופן אוטומטי לשונית וצבע נפרדים. בעת הצגת הציור, באפשרותך לראות את כל השינויים בבת אחת.
1. שכבה זו מכילה את כל הסימונים שהתבצעו על-ידי בודק אחד.
2. שכבה זו מכילה סימון שהתבצע על-ידי בודק שני.
3. הציור המקורי נותר ללא שינוי.
4. בעת הצגת הציור, באפשרותך לראות כל שכבה של סימון ואת הציור המקורי.
באפשרותך לשתף עותק נפרד של הציור עם כל בודק או להפוך את הציור המקורי לזמין עבור קבוצה של בודקים על-ידי שמירת הציור במיקום משותף ברשת או על-ידי הצבת הציור באתר אינטרא-נט. השימוש במיקום משותף ברשת, באתר אינטרא-נט או במיקום מרכזי נגיש אחר מאפשר לך ללכוד את כל סימוני הבודקים בקובץ אחד.
צורות מוצגות בשכבת-על של סימון בצבע שהוקצה לשכבת-על זו. אם בודק מחיל צבע טקסט, צבע מילוי או צבע קו על צורה, צבעים אלה לא יופיעו בשכבת-העל של סימון.
אין אפשרות להדפיס הערות.
סימון אינו מופיע בציור שנשמר כדף אינטרנט.
עבור כל בודק הפותח ציור כאשר מעקב אחר סימונים מופעל, נוצרת שכבת-על של סימון ומוקצה צבע.
הערה: כדי לראות במהירות אם מעקב אחר סימונים מופעל, התבונן בטקסט שבחלק העליון של חלונית המשימות סקירה. אם הטקסט מציין בודק נוכחי, הציור המקורי מוגן ובאפשרותך לערוך מעקב אחר סימונים. אם הטקסט אינו מציין זאת, מעקב אחר סימונים מופסק ובאפשרותך לבצע שינויים בציור המקורי.
הפעלת מעקב אחר סימונים בפעם הראשונה
בכרטיסיה סקירה, בקבוצה סימון, לחץ על הצג מעקב אחר סימונים.
חלונית המשימות סקירה נפתחת ושכבת-על של סימון נוצרת עבורך.
הערה: כאשר מעקב אחר סימונים מופעל, באפשרותך לבצע שינויים בשכבת-העל של סימון שלך בלבד. כדי לבצע שינויים בציור המקורי, הפסק את המעקב אחר סימונים ולאחר מכן לחץ על הכרטיסיה מקורי.
הפעלה מחדש של מעקב אחר סימונים
בחלונית המשימות סקירה, לחץ על מעקב אחר סימונים.
הטקסט בחלק העליון של חלונית המשימות משתנה לבודק נוכחי ובאפשרותך לערוך שינויים בשכבת-העל של הסימון שלך.
הערה: כאשר מעקב אחר סימונים מופעל מחדש, באפשרותך לבצע שינויים בשכבת-העל של סימון שלך בלבד. כדי לבצע שינויים בציור המקורי, הפסק את המעקב אחר סימונים ולאחר מכן לחץ על הכרטיסיה מקורי.
הפסקת מעקב אחר סימונים
הטקסט בחלק העליון של חלונית המשימות משתנה למעקב אחר סימונים מבוטל ובאפשרותך לבצע שינויים בציור המקורי.
פתח את חלונית המשימות סקירה אם היא עדיין אינה פתוחה:
בכרטיסיה סקירה, בקבוצה סימון, לחץ על חלונית סקירה.
אם מעקב אחר סימונים מופסק ואינך רואה שמות בודקים תחת הצג שכבות-על של סימון, בכרטיסיה סקירה, לחץ על הצג סימון.
תחת הצג שכבות-על של סימון בחלונית המשימות סקירה, בצע אחת מהפעולות הבאות:
כדי להציג שכבות-על של סימון עבור כל הבודקים, לחץ על הצג הכל.
כדי להסתיר שכבות-על של סימון עבור כל הבודקים, לחץ על הסתר הכל.
כדי להציג או להסתיר שכבות-על של סימון עבור בודק מסוים, בחר או נקה את תיבת הסימון בסמוך לשמו.
הערה: אם מעקב אחר סימונים מופעל, אין באפשרותך להסתיר את שכבת-העל של סימון שלך.